Nkosazana Mkabayi kaJama (1750-1843) wabe eyindodakazi yenkosi yombuso wamaZulu uJama kaNdaba, aphinde abe ngudadewabo omdala kaSenzangakhona kaJama waye kade eyiwele njengokhokho bakhe uMageba noPhunga. UMkabayi wabe aziwa njengowesifazane osabekayo, onamandla, onesibindi futhi okwazi ukuzimela. UMkabayi waba negalelo elikhulu ekubunjweni kwesizwe sakwaZulu, lapho abeka khona amakhosi amaningi kwaZulu ngokuwasiza ukuthi ukuthi anyukele esihlalweni sobukhosi. UMkabayi kanye nodadewabo uMamma bazalwa baba ngamawele. Ngokwesiko ngalesi sikhathi uma kuzalwe amawele kwakumele elilodwa libulawe ngoba kwakunkolelo yokuthi uma ephila womabili lokhu kwakuzoletha amashwa, okuyohelela ekutheni umzali oyedwa adlule emhlabeni. UJama akakuvumananga lokhu ukuthi kwenzeke amadodakazini akhe, wanquma ukuba uMkabayi newele lakhe uMamma ukuba baphile bobabili. Kusukela ngaleyo nkathi uMakabayi wakhula isizwe sinenzondo kuye futhi simunyanya. Eseneminyaka eyi-5 umama wakhe uMakabayi wadlula emhlabeni, ukudlula kuka mama makhe bakubeka emahlombe akhe Mkabayi. Bonke abantu esizweni babemunuka ngokufa kukamama wakhe. Umama kaMkabayi owabe eyinkosikazi kaJama yadlula emhlabeni engimutholelanga indlalifa . UMkabayi esethe ukukhula wasindisa uMbuso wakwaZulu ngokwenza into engajwayelekile, uMkabayi wabona ukuthi uJama useyaguga kade ezama ukuthola indodana kodwa ehluleka UMkabayi washelela uyise kuMthaniya wesizwe sakwaSibiya, owagcina eseshade naye uJama wamzalela indodadana abayiqamba ngokuthi uSenzangakhona.